**Թարմացվել է 21․04․2025 թ․**

**Ծառայության նկարագիր**

|  |  |
| --- | --- |
| Անվանում | Տրանսպորտային միջոցի սեփականության իրավունքի պետական գրանցման գործընթաց։ |
| Արդյունք | Տրանսպորտային միջոցների սեփականության վկայականի տրամադրում։ |
| Դիմումատու | Ֆիզիկական և իրավաբանական անձ։ |
| Ծառայության տեսակ | Ծառայությունը մատուցվում է ֆիզիկական անձի և իրավաբանական անձի կողմից կամ ներկայացուցչի միջոցով ՀՀ ՆԳՆ [հաշվառման-քննական ծառայությունների մատուցման, թույլտվությունների և լիցենզավորման](https://mia.gov.am/%d5%b6%d5%a1%d5%ad%d5%a1%d6%80%d5%a1%d6%80%d5%b8%d6%82%d5%a9%d5%b5%d5%b8%d6%82%d5%b6/%d5%af%d5%a1%d5%bc%d5%b8%d6%82%d6%81%d5%be%d5%a1%d5%ae%d6%84-%d6%87-%d5%a1%d5%b7%d5%ad%d5%a1%d5%bf%d5%a1%d5%af%d5%a1%d5%a6%d5%b4/#4093c8dbca53aa3ce) վարչության հաշվառման-քննական ստորաբաժանումներ դիմելու (այցելելու, ոչ առցանց) եղանակով։ |
| Ներկայացման ենթակա տեղեկատվություն | 1. Դիմում,  2. անձը հաստատող հետևյալ փաստաթուղթ՝  ա) Հայաստանի Հանրապետության քաղաքացիների համար` անձնագիր կամ նույնականացման քարտ կամ զինվորական գրքույկ` ժամկետային պարտադիր զինվորական ծառայության մեջ գտնվող անձանց համար, Հայաստանի Հանրապետության ոստիկանության կողմից ժամանակավորապես տրվող` անձը (ինքնությունը) հաստատող փաստաթուղթ կամ ժամանակավոր վկայական, իսկ մինչև 16 տարեկան երեխաների համար` անձնագիր կամ ծննդյան վկայական,  բ) օտարերկրյա քաղաքացիների համար` օտարերկրյա պետության կամ միջազգային կազմակերպության կողմից տրված անձնագիր կամ ճամփորդական փաստաթուղթ (միջազգայնորեն ճանաչված) և Հայաստանի Հանրապետությունում օրինական բնակությունը հավաստող փաստաթուղթ` մշտական կացության քարտ կամ ժամանակավոր կացության քարտ կամ Հայաստանի Հանրապետության հատուկ անձնագիր,  գ) քաղաքացիություն չունեցող անձանց համար` օտարերկրյա պետության կողմից տրված ճամփորդական փաստաթուղթ և Հայաստանի Հանրապետությունում մշտապես բնակվող քաղաքացիություն չունեցող անձի կացության վկայական կամ Հայաստանի Հանրապետությունում օրինական բնակությունը հավաստող փաստաթուղթ` մշտական կացության քարտ կամ ժամանակավոր կացության քարտ կամ Հայաստանի Հանրապետության հատուկ անձնագիր,  դ) փախստական ճանաչված, ինչպես նաև քաղաքական ապաստանի իրավունք ստացած անձանց համար` կոնվենցիոն ճամփորդական փաստաթուղթ,  ե) ապաստան հայցողի համար` ապաստան հայցողի անձը հաստատող վկայական,  զ) ժամանակավոր պաշտպանություն ստացած փախստականի համար` ժամանակավոր պաշտպանված անձի անձը հաստատող փաստաթուղթ (ժամանակավոր ապաստանի վկայական),  3. ձեռքբերման օրինականությունը հավաստող փաստաթուղթ, բացառությամբ ինքնաշեն տրանսպորտային միջոցների, որոնց դեպքում ներկայացվում է ինքնաշեն տրանսպորտային միջոցներին ներկայացվող տեխնիկական պահանջներին համապատասխանության վերաբերյալ անկախ ավտոփորձագետի կողմից տրված եզրակացություն,  4. սեփականատիրոջ տվյալների փոփոխության փաստը հավաստող փաստաթուղթ՝ անունը, ազգանունը կամ հայրանունը (կազմակերպության դեպքում` անվանումը) փոխված լինելու դեպքում,  5. տարանցիկ կամ այլ հաշվառման համարանիշներ (եթե առկա են),  6. տրանսպորտային միջոցն արտադրող գործարանի ներկայացուցչության կամ տրանսպորտային միջոցների տեխնիկական զննություն անցկացնող կազմակերպության կողմից տրված տեղեկանք, եթե առանց տեխնիկական միջոցների կամ սարքավորումների հնարավոր չէ տեսնել կամ պարզել տրանսպորտային միջոցի համարակիր մասերի համարները կամ պարզել արտադրման տարեթիվը կամ շարժիչի հզորությունը,  7. փոխադրամիջոցի գույքահարկի պարտավորությունների ամբողջական կատարման մասին տեղեկանք` բացառությամբ հետևյալ դեպքերի`  ա) հարկադիր էլեկտրոնային աճուրդով ձեռքբերման,  բ) սնանկության աճուրդով ձեռքբերման,  գ) հարկադիր էլեկտրոնային աճուրդից կամ սնանկության վարույթի աճուրդից գույքը պահանջատիրոջը կամ պարտատիրոջը հանձնման,  դ) բանկերի (վարկային կազմակերպությունների, գրավատների) կողմից արտադատական եղանակով բռնագանձման,  ե) դիվանագիտական ներկայացուցչություններին, հյուպատոսական հիմնարկներին, ինչպես նաև դրանց դիվանագիտական կամ վարչատեխնիկական անձնակազմի՝ Հայաստանի Հանրապետության քաղաքացի չհանդիսացող անդամներին պատկանող տրանսպորտային միջոցների իրացման,  զ) Հայաստանի Հանրապետության կառավարությանն առընթեր պետական գույքի կառավարման վարչության և բորսաների կողմից օտարման:  8. ֆիզիկական անձանց կողմից սեփականության իրավունքով իրենց պատկանող ավտոմեքենան այլ ֆիզիկական անձանց օտարելու դեպքում, եթե ավտոմեքենան օտարվում է այն ձեռք բերելուց (սեփականության իրավունքի պետական գրանցումից) հետո 365 օրվա ընթացքում՝ սեփականության իրավունքի դադարումը գրանցելու համար վճարված պետական տուրքի վճարման փաստը հավաստող փաստաթուղթը: |
| Կոնտակտային տվյալներ | ՀՀ ՆԳՆ ՀՔԾՄԹԼ վարչություն Ծովակալ Իսակովի 9  Երևանի ՀՔԲ ք. Երևան Գաջագործների 76  Կոտայքի մարզի ՀՔԲ Նոր գյուղ 1-ին փողոց 7/1    Արմավիրի մարզի ՀՔԲ Արմավիրի մարզ, ք. Մեծամոր, վարչական շենք 1  Արարատի մարզի ՀՔԲ Արարատի մարզ, Մխչյան-Հովտաշեն 1    Արագածոտնի մարզի ՀՔԲ ք. Աշտարակ Ն. Աշտարակեցու 3  Շիրակի մարզի ՀՔԲ Ք. Գյումրի, Թբիլիսյան խճ. 2/14  Լոռու մարզի ՀՔԲ ք.Վանաձոր, Լոռվա-1 ՀՔԲ-ի տարածք    Գեղարքունիքի մարզի ՀՔԲ ք.Սևան գ. Լճաշեն խաչմերուկ  Գեղարքունիքի մարզի ՀՔԲ ք. Մարտունի Մյասնիկյան 100/1  Տավուշի մարզի ՀՔԲ ք. Իջևան Վասիլյան 3  Սյունիքի մարզի ՀՔԲ ք.Կապան, Գ.Արզումանյան-128բ  Սյունիքի մարզի ՀՔԲ ք.Գորիս Երևանյան խճ.17/1  Վայոց Ձորի մարզի ՀՔԲ ք. Եղեգնաձոր, Երևանյան խճուղի 3/2    **Հեռախոս՝** [**+374-60-838302**](tel:+37460838302)  **Կայք՝** **roadpolice.am** |
| Գործընթաց | 1. Ֆիզիկական և իրավաբանական անձի կողմից ՀՀ ՆԳՆ [հաշվառման-քննական ծառայությունների մատուցման, թույլտվությունների և լիցենզավորման](https://mia.gov.am/%d5%b6%d5%a1%d5%ad%d5%a1%d6%80%d5%a1%d6%80%d5%b8%d6%82%d5%a9%d5%b5%d5%b8%d6%82%d5%b6/%d5%af%d5%a1%d5%bc%d5%b8%d6%82%d6%81%d5%be%d5%a1%d5%ae%d6%84-%d6%87-%d5%a1%d5%b7%d5%ad%d5%a1%d5%bf%d5%a1%d5%af%d5%a1%d5%a6%d5%b4/#4093c8dbca53aa3ce) վարչության հաշվառման-քննական ստորաբաժանման տեղակայման վայրում դիմումի ներկայացում։ 2. ֆիզիկական և իրավաբանական անձի անվամբ տրանսպորտային միջոցների սեփականության վկայականի տրամադրում։ |
| Ծառայության վճար | Նախատեսված չէ։ |
| Վճարում | Նախատեսված չէ։ |
| Կարգավորումներ | «Ճանապարհային երթևեկության անվտանգության ապահովման մասին» օրենք:  ՀՀ կառավարության 2010 թվականի սեպտեմբերի 9-ի N 1251-Ն որոշում։ |
| Բողոքարկման ընթացակարգ | Քաղաքացին ծառայության մատուցման արդյունքի կամ այլ ցանկացած խնդրի վերաբերյալ բողոքը կարող է ներկայացնել ստորաբաժանման քարտուղարություն թղթային տարբերակով՝ ք․ Երևան, Իսակովի 9 հասցեով, նաև առցանց՝ **e-request.am** կայքով՝ վերադասության կարգով, ինչպես նաև դատական կարգով։ |